Reier van 'n aard - Foto's deur ons lede - ons versoek dat lede asseblief nie meer as 2 foto's per dag laai nie. - Fotoskool
Posted by Hennie Cronjé on July 25, 2021 at 10:54am
Ek is nie seker watse reier hierdie is nie - 'n nagreier, 'n klein rietreier, of 'n groenrugreier. Ook in Rietvlei (ek sluit nou die reeksie). Die volgende foto is die onverwerkte een soos dit uit die kamera gekom het. Besige agtergrond. Affinity Photo het 'n maklike en baie effektiewe funksie om haartjies te selekteer soos julle hier kan sien. Photoshop doen dit ook baie goed, maar met 'n meer komplekse funksie. Hoe langer ek met Affinity werk, hoe meer tevrede raak ek daarmee. Vir ons doeleindes is dit net so goed soos Photoshop, net baie goedkoper.
Tina le Grange July 27, 2021 at 2:17pm
Hennie, weer eens uitstekende skerp fokus; en dankie vir jou verduideliking oor die agtergrond.
Elna Geringer July 26, 2021 at 11:23am
Hennie, Alhowel die gtergrond hiet baie mooi skoon is en die Groenrugreier baie mooi uitstaan, voel die swart amper "kunsmatig". Die rede vir my is dat 'n mens hulle nooit in so 'n omgewing sal sien nie. Nietemin is detail en kontras puik
HERMAN July 26, 2021 at 8:03am
Mooi teen die donker agtergrond
Pine July 25, 2021 at 9:28pm
Pragtige foto van die Reiertjie en ń uitstekende voorbeeld van die verskil wat die agtergrond kan maak aan die totale voorkoms van ń foto. Hier kan mens duidelik sien wat die waarde van ń goeie verwerking is. Welgedaan met ń uitstekende les Hennie!
Johan Ayres July 25, 2021 at 6:19pm
Skitterend. Die reier staan pragtig uit teenoor die agtergrond. Die geel oog staan ook baie mooi uit en ek hou van die geel wat in die poot herhaal word.